Predkladacia správa

Vypracovanie systému finančného riadenia štrukturálnych fondov bolo jednou zo základných podmienok stanovených Európskou komisiou v rámci Negociačnej kapitoly 21 – Regionálna politika a koordinácia štrukturálnych nástrojov. 
Koncepcia systému finančného riadenia štrukturálnych fondov v rámci programového obdobia 2004 – 2006 bola schválená uznesením vlády č. 617/2002 zo dňa 05. 06. 2002. 
Koncepcia systému finančného riadenia štrukturálnych fondov, verzia 7.0 bola schválená ministrom financií SR a vydaná s platnosťou od 01.04.2008. Predkladaná verzia 7.2 predstavuje dodatok k tomuto materiálu. 
Úpravy v Koncepcii systému finančného riadenia štrukturálnych fondov na programové obdobie 2004 – 2006 sa týkajú:

-	doplnenia možnosti uchovávania dokumentácie do do 3 rokov od uzatvorenia programového dokumentu;
-	úpravy predkladania výkazu nezrovnalostí a vratiek;
-	zosúladenia právnych predpisov SR (finančná kontrola vs. vládny audit, dohoda o splátkach);
-	zosúladenia s usmernením MF SR č. 16/2008-U k nezrovnalostiam (lehoty, prípady predkladania nezrovnalostí, príloha č.1).
Cieľom koncepcie je zabezpečiť efektívny systém  finančného riadenia štrukturálnych fondov v súlade s platnými právnymi predpismi Európskych spoločenstiev a Slovenskej republiky. Systém finančného riadenia je základným predpokladom poskytovania finančných prostriedkov ES pre spoločné programy, ktoré sú realizované v rámci štrukturálnych fondov v nadväznosti na Európskou komisiou schválené programové dokumenty. 
Materiál sa nevzťahuje na ostatné procesy riadenia štrukturálnych fondov, ktoré sú metodicky upravené MDVRR SR a vládny audit, ktorý usmerňuje sekcia auditu a kontroly MF SR.
Predkladaný materiál nemá dopad na štátny rozpočet a nemá negatívny dopad na podnikateľskú sféru, životné prostredie a zamestnanosť.

Materiál nadobúda platnosť 15.10.2011. 

Jednotlivé subjekty zapojené do finančného riadenia štrukturálnych fondov sú v prípade potreby povinné zapracovať zmeny vyplývajúce z Koncepcie systému finančného riadenia, verzie 7.2 do svojich vnútorných predpisov najneskôr do 15.11.2011.